Diari Oficial de la Generalitat Valenciana


Sumari del DOGV 4169, del 16-01-2002 (2001/12493)

RESOLUCIÓ de 20 de desembre de 2001, de la Direcció General de l'Institut Valencià de la Joventut (IVAJ), mitjançant la qual es deleguen diverses competències i funcions.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12560


Data del document
:   20-12-2001

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * competència administrativa
    * delegació de poders

RESOLUCIÓ de 20 de desembre de 2001, de la Direcció General de l'Institut Valencià de la Joventut (IVAJ), mitjançant la qual es deleguen diverses competències i funcions. [2001/12243]
  
El 5 de setembre de 2000 el Govern Valencià va aprovar, mitjançant Decret 133/2000, el Reglament Orgànic i Funcional de l'Institut Valencià de la Joventut (IVAJ), que va suposar una profunda reorganització dels seus serveis i de la distribució de funcions. A fi d'agilitzar, sense menyscabament de les necessàries garanties jurídiques, la gestió dels serveis encomanats a l'IVAJ, aquesta Direcció General va aprovar poc després una resolució de delegació de competències i funcions. No obstant això, l'experiència d'enguany fa convenient modificar sensiblement el contingut de les facultats delegades per tal de continuar millorant l'eficiència i la rapidesa en la prestació de serveis.
  
La Llei 30/1992, de Règim Jurídic de les Administracions Públiques i del Procediment Administratiu Comú [LRJPAC] regula la possibilitat i les condicions de delegació de competències per part dels òrgans directius de les administracions públiques.
  
En conseqüència, i d'acord amb les facultats conferides per la normativa vigent, aquesta Direcció General resol:
  
Primer
  
Delegar en la secretària de l'Institut Valencià de la Joventut la competència per a l'autorització, certificat i resolució de les indemnitzacions per raó de servei o de residència a què es refereixen el Decret 24/1997 i l'Acord del Govern Valencià de huit de setembre de 1995, respectivament.
  
Segon
  
Delegar en el cap de l'Àrea de l'IVAJ l'exercici de les competències següents:
  
2.1. Les relatives a la gestió del capítol I (Despeses de Personal) del pressupost de l'IVAJ que corresponguen al director general; en especial, l'autorització de la despesa, l'ordenació del pagament, i també les incorporacions a la nòmina, les baixes i les variacions, d'acord amb la normativa en matèria de funció i hisenda públiques.
  
2.2. La competència d'aprovar i ordenar la inserció de resolucions, edictes, actes administratius i anuncis de licitació en butlletins i diaris oficials.
  
2.3. La competència d'aprovar i executar els contractes d'adquisició i subministrament, i de serveis o assistències tècniques en matèria de sistemes d'informació i telecomunicacions, fins a un import màxim de 30.500 EUR, IVA exclòs.
  
2.4. La competència d'aprovar i executar els contractes d'adquisició i subministrament de béns i serveis o assistències tècniques declarats d'adquisició centralitzada (tant per l'administració General de l'Estat com en l'àmbit de la Generalitat Valenciana) fins a un import màxim de 90.500 EUR, IVA exclòs.
  
2.5. Les competències atribuïdes a la Direcció General en matèria d'horari de treball, sistemes de control horari, formació del personal, permisos, llicències, autoritzacions i vacances del personal.
  
2.6. La formalització dels actes i tràmits administratius necessaris per a la gestió de l'Institut davant de la Tresoreria General de la Seguretat Social, la Mutualitat de Funcionaris Civils de l'Estat i l'Institut Nacional de la Seguretat Social. En especial, l'exercici de les competències i l'emissió dels certificats com a conseqüència de la integració en el Sistema Xarxa de la Seguretat Social.
  
2.7. La formalització de sol·licituds o recursos administratius en matèria d'afiliació o cotització al Sistema de la Seguretat Social, i també en els casos de conceptes de recaptació conjunta.
  
2.8. La formalització de sol·licituds o recursos administratius en matèria de reintegraments per prestacions davant de l'Institut Nacional de la Seguretat Social.
  
2.9. La facultat d'aprovar la despesa i ordenar el pagament de subministraments energètics i de telecomunicacions o correus, d'ús comú o declarats de gestió centralitzada en l'àmbit de la Generalitat Valenciana.
  
Tercer
  
Delegar en el titular de la Direcció de l'Àrea de l'IVAJ:
  
3.1. La signatura de tots els documents administratius i de gestió pressupostària que calguen per a l'execució de transferències corrents o de capital aprovades en el marc de convocatòries públiques d'ajudes o subvencions.
  
3.2. La signatura de tots els documents administratius i de gestió pressupostària, conseqüència de resolucions de revocació o minoració d'ajudes o subvencions, que calguen.
  
3.3. La signatura de tots els documents administratius i de gestió pressupostària que calguen per a l'ingrés d'impostos, taxes o retencions a tercers que haja d'abonar o realitzar i ingressar l'IVAJ, i també l'aprovació de la despesa i ordenació del pagament d'arbitris, taxes i impostos.
  
3.4. La signatura dels documents relatius a les situacions administratives del personal, dirigides a la seua anotació o inscripció en el Registre de Personal de la Direcció General de la Funció Pública.
  
3.4. La signatura dels documents administratius i de gestió pressupostària que porten causa de l'exercici de competències delegades o d'ingressos procedents de subvencions o convenis.
  
En les resolucions i actes firmats en virtut de la present delegació de firma es farà constar l'autoritat de procedència.
  
Quart
  
Delegar en el cap del Servei de Programació i Gestió Pressupostària i de Contractació la competència per a certificar les dades tributàries, fiscals o econòmiques que corresponguen a l'Institut Valencià de la Joventut respecte de terceres persones o davant de l'administració Tributària.
  
Cinqué
  
Delegar en el cap del Servei de Gestió i Planificació de Programes la competència relativa al reconeixement provisional de serveis d'informació a què es refereix l'article 17 del Decret 24/1995, de 6 de febrer, del Govern Valencià, pel qual es regula la Xarxa Valenciana d'Informació Juvenil.
  
Sisé
  
Delegar en el cap del Servei de Participació, Activitats i Productes la competència de certificar els cursos organitzats per l'EAJ.
  
Sete
  
En les resolucions i els actes adoptats en virtut de les delegacions previstes en els apartats primer, segon, quart, cinqué i sisé de la present resolució es farà constar aquesta circumstància, i també el Diari Oficial de la Generalitat Valenciana en què es va publicar la delegació.
  
Huité
  
Queden revocades i sense efecte la resolució de 15 de novembre de 2000 (DOGV 30.11.2000) i totes les resolucions de la Direcció General de l'Institut Valencià de la Joventut de delegació d'atribucions, funcions, competències o firma adoptades amb anterioritat.
  
Nové
  
Les delegacions previstes en el text d'aquesta resolució tindran plena eficàcia a partir del dia de la seua publicació en el Diari Oficial de la Generalitat Valenciana.